paragraph_text: Na zapadu ništa novo (njem. Im Westen nichts Neues), najznačajniji roman njemačkoga književnika Ericha Marie Remarquea i najpoznatiji roman s tematikom Prvog svjetskog rata. Ubraja se među književne klasike 20. stoljeća i klasike svjetske književnosti.<ref>(nje.) Testament der Gefallenen Focus, 31. svibnja 2009. (pristupljeno 22. srpnja 2018.)  Iako ga je sam Remarque obilježio nepolitičnim, roman se svrstava u proturatnu prozu, zbog čega je i bio na popisu zabranjenih knjiga u Trećem Reichu. Roman se također svrstava i u Bildungsromane, zbog naglaska na izgradnji glavnog lika kroz tijek fabule.